ทูตพิเศษสหประชาชาติ หารือ ปธน.ซีเรียสร้างสันติภาพในซีเรีย
นายโคฟี่ อันนัน ทูตพิเศษสหประชาชาติและสันนิบาตอาหรับ เปิดเผยว่า ตัวเองได้กรอบการทำงานใหม่แล้วเกี่ยวกับความพยายามในการสร้างสันติภาพในซีเรีย หลังจากเข้าพบปะหารือกับนายบาชาร์ อัล อัซซาด ประธานาธิบดีซีเรีย เป็นเวลา 2 ชั่วโมง และจะนำเรื่องนี้ไปหารือกับผู้นำของกลุ่มกบฏต่อไปขณะที่นักเคลื่อนไหวที่ต่อต้านรัฐบาล ระบุว่า มีผู้เสียชีวิตจากความขัดแย้งกว่า 1 ปีที่ผ่านมามากกว่า 17000 คนแล้ว ความพยายามในการเป็นตัวกลางยุติความรุนแรงของนายอันนันไม่ประสบความสำเร็จ ด้านการประท้วงขับไล่ประธานาธิบดีซีเรียเมื่อเดือนมีนาคมปีที่แล้ว ได้พัฒนากลายเป็นสงครามกลางเมือง และมีความรุนแรงมากขึ้นในช่วงหลายเดือนที่ผ่านมาทั้งนี้นายอันนันยังได้หารือกับรัฐมนตรีช่วยต่างประเทศของซีเรีย ก่อนที่จะเดินทางไปอิหร่านด้วย โดยระบุว่าอิหร่านซึ่งเป็นชาติพันธมิตรที่แนบแน่นกับซีเรียต้องมีส่วนในการแก้ปัญหาความขัดแย้งนี้ด้วย
 ทูตพิเศษสหประชาชาติและสันนิบาตอาหรับ หารือกับประธานาธิบดีซีเรีย เกี่ยวกับความพยายามสร้างสันติภาพในซีเรีย
ซีเรีย,ต่อต้าน,บาชาร์ อัล อัซซาด,ประท้วง,สหประชาชาติ,สันติภาพ